Richard Weigner

Richard Weigner (1873–1946) var en norsk boktrykker og redaktør i høyrepressen, bosatt i Steinkjer.

 Karriere 
Han vokste opp i Egersund, der faren var telegrafbestyrer. Han dro til sjøs etter middelskolen, men et ulykkestilfelle satte en stopper for hans planer om en sjømilitær karrière.

Weigner gikk i lære i boktrykkerfaget i Egersundsposten, der han også ble konstituert som redaktør.

I 1896 ble han redaktør i Stenkjær Avis. Han kjøpte avisen med tilhørende trykkeri i 1900. Weigner ble en viktig organisasjonsmann for Høyre i Nord-Trøndelag. I 1909 solgte han Stenkjær Avis til venstreavisen Inntrøndelagen.

Weigner drev senere eget aksidenstrykkeri i Steinkjer. Han var kommunerevisor i mange år og hadde verv i boktrykkernes og håndverkernes yrkesorganisasjoner.

 Referanser 

Kategori:Norske redaktører
Kategori:Høyre-politikere i Nord-Trøndelag
Kategori:Lokalpolitikere i Steinkjer
Kategori:Personer fra Eigersund kommune